CELEX: C2006/261/45
Language: fi
Date: 2006-10-28 00:00:00
Title: Asia T-235/06: Kanne 30.8.2006 — Austrian Relief Program v. komissio

28.10.2006   
            
            
               FI
            
            
               Euroopan unionin virallinen lehti
            
            
               C 261/24
            
         Kanne 30.8.2006 — Austrian Relief Program v. komissio
   (Asia T-235/06)
   (2006/C 261/45)
   Oikeudenkäyntikieli: saksa
   Asianosaiset
   
      Kantaja: Austrian Relief Program — Verein für Not- und Katastrophenhilfe (Innsbruck, Itävalta) (edustaja: asianajaja C. Leyroutz)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               maksukehotus nro 3240802998, joka on päivätty 4.5.2006, on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio valitsi 2.4.1998 allekirjoitetulla sopimuksella (Obnova-sopimus) nojalla kantajan toteuttamaan Serbiassa erään hankkeen Euroopan unionin rahoittaman Obnova-ohjelman puitteissa. Komissio vaati 4.5.2006 päivätyllä kirjeellä kantajaa palauttamaan koko mainitun sopimuksen mukaisen määrän. Nyt esillä olevassa kanteessa on kyse tuosta päätöksestä.
   Kantaja väittää ensinnäkin, että komissiolla ei ollut aineellista toimivaltaa tehdä riitautettua päätöstä, koska Obnoja-sopimukseen perustuvien riitojen osalta toimivaltainen tuomioistuin oli Brysselissä toimivaltainen tuomioistuin.
   Lisäksi kantaja väittää, että komissio rikkoi olennaisia menettelymääräyksiä. Kantajalle ei annettu mahdollisuutta tulla kuulluksi ja EY 253 artiklan mukaista perusteluvelvollisuutta ei noudatettu. Lisäksi kantaja moittii sitä, että tässä yhteydessä tosiseikat määriteltiin virheellisesti.
   Lopuksi kantaja väittää, että vastaaja on tehnyt arviointivirheen, koska se vaati koko Obnova-sopimuksen mukaista määrää palautettavaksi, vaikka sopimus oli täytetty asianmukaisesti ja kyseinen hanke oli toteutettu asianmukaisesti.